CELEX: 62007TN0374
Language: da
Date: 2007-09-22 00:00:00
Title: Sag T-374/07: Sag anlagt den 22. september 2007 — Pachtitis mod Kommissionen og EPSO

24.11.2007   
            
            
               DA
            
            
               Den Europæiske Unions Tidende
            
            
               C 283/37
            
         Sag anlagt den 22. september 2007 — Pachtitis mod Kommissionen og EPSO
   (Sag T-374/07)
   (2007/C 283/68)
   Processprog: græsk
   Parter
   
      Sagsøger: Dimitrios Pachtitis (Athen, Grækenland) (ved dikigori P. Giantagantzidis og V. Niangou)
   
      Sagsøgt: Kommissionen for De Europæiske Fællesskaber og Det Europæiske Personaleudvælgelseskontor
   Sagsøgerens påstande
   
               —
            
            
               EPSO's afgørelse af 27. juni 2007 og antagelige stiltiende afvisning af 10. juli 2007 af sagsøgerens begæring, som vedrører dennes ret til aktindsigt i EPSO's dokumenter, annulleres.
            
         
               —
            
            
               EPSO tilpligtes at fremlægge 1) en nøjagtig kopi af de spørgsmål, han blev stillet, og de svar, han gav, i de to adgangsprøver a) og b) til den almindelige udvælgelsesprøve EPSO/AD/77/06 (EUT C 277 A, s. 1), med henblik på oprettelse af en ansættelsesreserve for EU-institutioner af græsksprogede, sprogkyndige administratorer (AD 5) inden for oversættelsen, og 2) en nøjagtig kopi af listen over korrekte svar i ovennævnte adgangsprøver, som han deltog i.
            
         
               —
            
            
               EPSO tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren har gjort gældende, at Det Europæiske Personalekontors (herefter »EPSO«) afvisning af at udlevere en nøjagtig kopi af de spørgsmål, han blev stillet, og de svar, han gav, i de to adgangsprøver a) og b) til den almindelige udvælgelsesprøve EPSO/AD/77/06 (EUT C 277 A, s. 1) og en nøjagtig kopi af listen over korrekte svar i ovennævnte adgangsprøver, som han deltog i, udgør en uberettiget og ulovlig afgørelse, idet den er i strid med retten til aktindsigt i EU-institutionernes dokumenter i henhold til artikel 255 EF og artikel 2 og 4 i forordning (EF) nr. 1049/2001 (1), indeholder alvorlige uklarheder med hensyn til begrundelsen og tilsidesætter artikel 253 EF. Ifølge sagsøgeren er EPSO's afvisning af at udlevere de pågældende dokumenter ligeledes i strid med gennemsigtighedsprincippet, princippet om god forvaltningsskik, retssikkerhedsprincippet og princippet om beskyttelse af den berettigede forventning.
   
      (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).